
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva lasteaedade Marjake, Vikerkaar, Punamütsike ja Põngerjas kasutuses olevad soojussõlmed.

Vastavalt AS Ecomatic poolt 12. ja 26.06.2014. a koostatud soojussõlmede automaatika tehnilise seisundi aktidele tehti kindlaks, et mahakantav vara on täielikult amortiseerunud ja vajab väljavahetamist.
Küsimust arutati Narva Linnavalitsuse linnavarakomisjoni 17.09.2014. a istungil (protokoll nr 11, punktid 8-11). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse linnavara kõlbmatuks tunnistamise ja mahakandmise kohta võtab vastu Narva Linnavalitsus.
3. Otsus

3.1 Tunnistada Narva Lasteaia Marjake kasutuses olev vara kõlbmatuks:

· soojussõlm, sh komponendid – soojaveevarustuse soojusvaheti SWEP, automaatika, inventarinumber 155400-002-00, soetamisaeg 01.12.1995. a, bilansiline maksumus 3 560,00 eurot, kulum 100%.
3.2 Tunnistada Narva Lasteaia Vikerkaar kasutuses olev vara kõlbmatuks:

· soojussõlm, sh komponendid – automaatika, inventarinumber 155400-001-00, soetamisaeg 01.07.1994. a, bilansiline maksumus 2 220,00 eurot, kulum 100%.

3.3 Tunnistada Narva Lasteaia Punamütsike kasutuses olev vara kõlbmatuks:

· soojussõlm, sh komponendid – soojaveevarustuse soojusvaheti ja automaatika, inventarinumber 155400-003-00, soetamisaeg 01.08.1994. a, bilansiline maksumus 3 100,00 eurot, kulum 100%.

3.4 Tunnistada Narva Lasteaia Põngerjas kasutuses olev vara kõlbmatuks:

· soojussõlm, sh komponendid – soojaveevarustuse soojusvaheti ja automaatika, inventarinumber 155400-006-00, soetamisaeg 01.12.1995. a, bilansiline maksumus 3 540,00 eurot, kulum 100%.

3.5 Kanda punktides 3.1-3.4 nimetatud vara maha.

4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Korraldus jõustub seadusega sätestatud korras.

Eduard East
Linnapea






Ants Liimets








Linnasekretär
